MODRANY. Vo štvrtok večer tu obaja napadli 41-ročného muža. Sotili ho na chodník a kopali po celom tele. Muž sa schúlil do klbka a rukami si chránil hlavu. Násilníci mu vybrali z vrecka mobil a krabičku cigariet.
Poškodený utrpel našťastie len drobné poranenia. Zakrátko po čine už stáli pred vyšetrovateľkou obaja páchatelia. Gabriel je komárňanským policajtom dobre známy, viackrát sa totiž dopustil rôznej násilnej trestnej činnosti. Aj preto vyšetrovateľka dala podnet na návrh na väzobného stíhanie obvineného, ktorý komárňanský súd akceptoval a mladík bol eskortovaný do ústavu na výkon väzby.
Za lúpež hrozí v zmysle zákona trest odňatia slobody na tri až osem rokov.